Hækkun hjá Apple í kjölfar frétta af iPhone 5
Verð á hlutabréfum í tæknifyrirtækinu Apple hækkaði í dag í kjölfar óstaðfestra frétta um að fyrirtækið myndi kynna nýjan iPhone snjallsíma í september nk.
Hækkunin nam 1,7% og við lok viðskipta í dag er hluturinn metinn á 595,03 dali.
Tæknibloggsíðan iMore, sem fylgist grannt með því sem er að gerast hjá Apple, segist hafa fengið upplýsingar um að iPhone 5 snjallsími verði kynntur til sögunnar 12. september nk. og að síminn verði settur í sölu 21. september.
iMore segist hafa þetta eftir heimildarmönnum sem hafi áður reynst vera sannspáir.
Talsmenn Apple hafa ekki enn tjáð sig varðandi þessar fréttir.
Bloggsíðan segir ennfremur að hulunni verði svipt af iPad mini, sem er minni útgáfa af spjaldtölvunni vinsælu, á sömu kynningu, auk nýs iPod nano.
Þá kemur fram á síðunni að ekki liggi fyrir hvenær iPad mini fari í sölu, en mögulegt sé að það verði á sama tíma og iPhone 5.
Verð á hlutabréfum í tæknifyrirtækinu Apple hækkaði í dag í kjölfar óstaðfestra frétta um að fyrirtækið myndi kynna nýjan iPhone snjallsíma í september nk.
Hækkunin nam 1,7% og við lok viðskipta í dag er hluturinn metinn á 595,03 dali.
Tæknibloggsíðan iMore, sem fylgist grannt með því sem er að gerast hjá Apple.
Bloggsíðan segir ennfremur að hulunni verði svipt af iPad mini, sem er minni útgáfa af spjaldtölvunni vinsælu, á sömu kynningu, auk nýs iPod nano.